Գործով առաջին դատական նիստը կայացել է 2017 թ. հունիսի 8-ին, որի ժամանակ հայցվորի ներկայացուցիչ Անի Չատինյանը խնդրել էր տրամադրել «Արաբկիր» ԲԿ-ի և բժիշկների հայցադիմումի պատասխանները: Ավելի վաղ հայցադիմումի պատասխան էր ներկայացրել ՀՀ Ֆինանսների նախարարությունը, որով խնդրել էր իրեն ճանաչել ոչ պատշաճ պատասխանող՝ համարելով, որ Հայաստանի Հանրապետության գործողությունների և հայցվորին պատճառված վնասի միջև պատճառահետևանքային կապ չկա և վնասի փոխհատուցման պարտավորություն ՀՀ-ն չի կրում: